അരവിന്ദ് കുമാർ ശർമ്മ

അരവിന്ദ് കുമാർ ശർമ്മ (ജനനം 25 നവംബർ 1962) ഒരു ഇന്ത്യൻ ഡെന്റൽ സർജനും രാഷ്ട്രീയക്കാരനും റോഹ്തക്കിൽ നിന്നുള്ള 17-ാം ലോക്‌സഭയിലെ പാർലമെന്റ് അംഗവുമാണ് . 15-ാം ലോക്‌സഭയിൽ ഹരിയാനയിലെ കർണാൽ നിയോജകമണ്ഡലത്തെ പ്രതിനിധീകരിച്ച അദ്ദേഹം ഇന്ത്യൻ നാഷണൽ കോൺഗ്രസിൽ അംഗമായിരുന്നുവെങ്കിലും  2014ൽ കോൺഗ്രസ് വിട്ട് ബഹുജൻ സമാജ് പാർട്ടിയിലും 2019 -ൽ ബി.എസ്.പി വിട്ട്  ഭാരതീയ ജനതാ പാർട്ടിയിലും ചേർന്നു . നിലവിൽ ബി.ജെപി യുടെ ലോകസഭാംഗമാണ്

 സ്വകാര്യ ജീവിതം 
1962 നവംബർ 25-ന് ഹരിയാനയിലെ ഝജ്ജർ ജില്ലയിലെ എംപി മജ്ര ഗ്രാമത്തിൽ പണ്ഡിറ്റ്. സദ്ഗുരു ദാസ് ശർമ്മയുടെയും ബിംലാ ദേവിയുടെയും മകനായാണ് ശർമ്മ ജനിച്ചത്.  . അഹമ്മദാബാദിലെ ഗുജറാത്ത് യൂണിവേഴ്‌സിറ്റിയിൽ നിന്ന് ഡെന്റൽ സർജറി ബിരുദവും റോഹ്തക്കിലെ മഹർഷി ദയാനന്ദ് യൂണിവേഴ്‌സിറ്റിയിൽ നിന്ന് മാസ്റ്റർ ഓഫ് ഡെന്റൽ സർജറിയും പൂർത്തിയാക്കി. 1989 നവംബർ 09 ന് ശർമ്മ റീത്ത ശർമ്മയെ വിവാഹം കഴിച്ചു, അവർക്ക് ഒരു മകനും ഒരു മകളുമുണ്ട്. അദ്ദേഹം ഒരു മെഡിക്കൽ പ്രാക്ടീഷണറും സാമൂഹിക പ്രവർത്തകനും കർഷകനുമാണ്. 

 രാഷ്ട്രീയ ജീവിതം 
2014 ജനുവരിയിൽ അദ്ദേഹം ഇന്ത്യൻ നാഷണൽ കോൺഗ്രസ് വിട്ട് ബഹുജൻ സമാജ് പാർട്ടിയിൽ ചേരുകയും മുഖ്യമന്ത്രി സ്ഥാനാർത്ഥിയായി പ്രഖ്യാപിക്കപ്പെടുകയും ചെയ്തു. യമുനാനഗർ, ജുലാന എന്നീ രണ്ട് സീറ്റുകളിലും പരാജയപ്പെട്ട അദ്ദേഹം രണ്ട് സീറ്റുകളിലും മൂന്നാം സ്ഥാനത്തേക്ക് തള്ളപ്പെട്ടു.

2019 ൽ അദ്ദേഹം ഭാരതീയ ജനതാ പാർട്ടിയിൽ ചേരുകയും 2019 ലെ ഇന്ത്യൻ പൊതു തിരഞ്ഞെടുപ്പിൽ റോഹ്തക്ക് ലോക്‌സഭാ സീറ്റിൽ നിന്ന് മത്സരിക്കുകയും ഇന്ത്യൻ നാഷണൽ കോൺഗ്രസിന്റെ ദീപേന്ദർ സിംഗ് ഹൂഡയെ 7,503 വോട്ടുകൾക്ക് പരാജയപ്പെടുത്തുകയും ചെയ്തു.  

 അവലംബം 

 പുറംകണ്ണികൾ 

 പാർലമെന്റ് ഓഫ് ഇന്ത്യ വെബ്‌സൈറ്റിലെ ഔദ്യോഗിക ജീവചരിത്ര സ്കെച്ച്

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1963-ൽ ജനിച്ചവർ
വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ
വർഗ്ഗം:പതിനേഴാം ലോകസഭയിലെ ഹരിയാനയിൽ നിന്നുള്ള അംഗങ്ങൾ